Cvičenia

1. úloha: Označ správne tvrdenia o tejto vete (viac správnych odpovedí):

**Zo zvyškov látky a igelitu vystrihnite rovnaké obdĺžniky.**

 a) Zo zvyškov - predmet v genitíve

 b) látky a igelitu - viacnásobný predmet

 c) obdĺžniky - rozvitý predmet

 d) vo vete sa nenachádza predmet

 e) vo vete sa nachádzajú 4 predmety

Aby sme na to vedeli odpovedať (a vyhľadať správne odpovede), musíme postupovať takto:

**1.krok: vyhľadáme prisudzovací sklad** ( Čo tvrdíme? Čo robí? .. Kto? Čo?.. to robí..)

 prisudz.sklad: (vy ) vystrihnite

**2.krok:Nájdeme predmety**. Teda kladieme pádové otázky a odpovedáme:

**A-priamy** predmet- Koho? Čo? vystrihnite?...odpoveď: **obdĺžniky**

(d - odpoveď môžeme vylúčiť, lebo jeden predmet sme už našli )

**3.krok: skúšame ďalšie pádové otázky**, či nenájdeme ďalšie predmety.

**G –** z Koho? Čoho?..vystrihnite obdĺžniky?....odpoveď: **zo zvyškov**

(našli sme ďalšiu dobrú odpoveď z výberu odpovedí..a) Zo zvyškov - predmet v genitíve

Ostali nám vo vete ešte slová..***látky a igelitu***..a ***rovnaké.*** Budeme sa na ne pýtať logicky.

Z akých zvyškov? ..odpoveď: zo zvyškov **látky a igelitu**.. je to síce viacnásobný vet.člen, ale nie je to predmet, lebo sme sa nepýtali pádovou otázkou.

Pýtajme sa na slovo ***rovnaké***. Logicky sa budeme pýtať: Aké? ..odpovedáme: rovnaké. Nie je to predmet.

Vieme už správnu odpoveď:

**a) Zo zvyškov - predmet v genitíve**

b) látky a igelitu - viacnásobný predmet -zistili sme, že toto nie je pravda

 **c) obdĺžniky - rozvitý predmet**  -je to predmet a je rozvitý slovom **rovnaké** (rovnaké **obdĺžniky**)

 d) vo vete sa nenachádza predmet -toto nie je pravda, veď sme predmet našli

 e) vo vete sa nachádzajú 4 predmety -nie je pravda.. toľko predmetov v tejto vete nie je

Nezabudnite na kroky!

1.krok: nájdeme prisudzovací sklad

2.krok: položíme si pádovú otázku predmetu Koho? Čo - bez predložky = priamy predmet

3.krok:skúšame ďalšie otázky predmetu (tie už budú nepriame predmety) G, D,A(+predložka),L,I

Vyriešte úlohy: (pozrite najprv koľko je bodov na cvičenie, lebo toľko bude odpovedí)

Otázka č.1: V ktorej z nasledujúcich možností je zdôraznený **viacnásobný predmet**?

 a) trčali HLAVA, RUKY, NOHY

 b) pripomínal KRÁSNU NEPOHODLNÚ schránku

c) móda obsahuje AKCENTY, IMPULZY, FANTÁZIU

 d) vplýva rovnako čas HOJNOSTI a MIERU

(1 bod)

Otázka č.2: Označ možnosť, v ktorej je **predmet v akuzatíve bez predložky**.

 a) Rimania boli v jeho areáli až do 5. storočia.

 b) Zničili ho až Napoleonove vojská v roku 1809.

 c) Z hradného vrchu videl nepriateľské vojská.

 d) Postavili ho na výstrahu pred hradnú bránu.

(1 bod)

Otázka č.3: Z nasledujúcich možností vyber tie, v ktorých je **slovo sito predmetom.**

 a) Poznám rozprávkové sito na meranie dukátov.

 b) Toto plastové sito pripevníme na okno.

 c) Z klinca na stene spadlo staré sito.

 d) Predmetom ich sporu bolo starodávne sito.

(2 body)

Otázka č.4: Okolo bokov mal opásaný vybíjaný opasok z cudziny.

V ktorej z možností je *správne určený* ***predmet*** *z danej vety a jeho* ***pád****?*

 a) bokov - genitív

 b) opasok - akuzatív

 c) opasok - nominatív

 d) z cudziny - akuzatív

(1 bod)

Otázka č.5: Mnohí z nás sa už nevedia dočkať, kedy uvidia toho druhého.

Akým slovným druhom je vyjadrený predmet z tejto vety?

 a) neurčitou číslovkou

 b) určitou číslovkou

 c) osobným zámenom

 d) ukazovacím zámenom